Oficiālais Vēstnesis L 106 , 30/04/1993 Lpp. 0007 - 0010

Speciālizdevums somu valodā: Nodaļa 3 Sējums 49 Lpp. 0133

Speciālizdevums zviedru valodā: Nodaļa 3 Sējums 49 Lpp. 0133



Komisijas Direktīva 93/17/EEK (1993. gada 30. marts), kurā noteiktas Kopienas bāzes sēklas kartupeļu kategorijas, tām piemērojamie nosacījumi un to apzīmējumi EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/403/EEK par sēklas kartupeļu tirdzniecību [1],kurā jaunākie grozījumi izdarīti ar Komisijas Direktīvu 93/3/EEK [2], un jo īpaši tās 3. panta 3. punktu, tā kā, lai telpā bez iekšējām robežām, kurā saskaņā ar Līgumu ir nodrošināta brīva preču aprite, īstenotu Direktīvas 66/403/EEK noteikumus attiecībā uz sēklas kartupeļu tirdzniecību vienā vai visās dalībvalstīs, visā valstī vai tās daļā, kur ievieš stingrākus pasākumus nekā tie, kas paredzēti minētās direktīvas I un II pielikumā, būtu jānosaka Kopienas bāzes sēklas kartupeļu kategorijas, tām piemērojamie nosacījumi un to apzīmējumi; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants 1. Ar šo nosaka Kopienas bāzes sēklas kartupeļu kategorijas. Sēklas kartupeļi, kam var piešķirt šīs kategorijas, ir tie, kas atbilst oficiālai sertifikācijai "bāzes sēklas kartupeļi" saskaņā ar Direktīvas 66/403/EEK 2. panta 1. punkta a) apakšpunktu, kā arī atbilst 2. punkta noteikumiem un kas oficiālā pārbaudē ir atzīti par tādiem, kas atbilst minētajiem nosacījumiem. 2. Nosacījumi, kas minēti 1. punktā, ir šādi: a) augu veselības nosacījumi, kas izklāstīti: - Padomes Direktīvā 69/464/EEK [3], - Padomes Direktīvā 69/465/EEK [4], - Padomes Direktīvā 77/93/EEK [5], - Padomes Direktīvā 80/665/EEK [6]; b) sēklas kartupeļi, kuru izcelsme ir no materiāla, kas atbilst I pielikuma nosacījumiem, kā arī II pielikumā izstrādātajiem papildu vai stingrākiem nosacījumiem. 2. pants 1. Kopienas bāzes sēklas kartupeļu kategoriju apzīmējumi ir šādi: a) "EEK 1. kategorija", ja kartupeļi atbilst I pielikuma nosacījumiem, izņemot 3.3. punkta b) apakšpunktu, kā arī II pielikuma 1. punkta nosacījumiem; b) "EEK 2. kategorija", ja kartupeļi atbilst I pielikuma nosacījumiem, izņemot 3.3. punkta a) apakšpunktu, kā arī II pielikuma 2. punkta nosacījumiem; c) "EEK 3. kategorija", ja kartupeļi atbilst I pielikuma nosacījumiem, izņemot 3.3. punkta a) apakšpunktu, kā arī II pielikuma 3. punkta nosacījumiem. Apzīmējumu norāda uz oficiālas etiķetes, kas izstrādāta Direktīvas 66/403/EEK III pielikumā, pie vārda "kategorija". 2. Dalībvalstis informē Komisiju par to, ciktāl tās piemēro attiecīgās Kopienas kategorijas, sertificējot savus produktus. 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā līdz datumam, kas paredzēts Padomes Direktīvas 91/683/EEK [7] ieviešanai. Par to dalībvalstis tūlīt informē Komisiju. Dalībvalstis, pieņemot šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Šādas atsauces pievienošanas kārtību paredz dalībvalstis. 2. Dalībvalstis dara Komisijai zināmus galvenos savu normatīvo aktu noteikumus, ko tās pieņem jomā, kuru reglamentē šī direktīva. 4. pants Šī direktīva ir adresēta dalībvalstīm. Briselē, 1993. gada 30. martā Komisijas vārdā — Komisijas loceklis René Steichen [1] OV 125, 11.7.1966., 2320./66. lpp. [2] OV L 54, 5.3.1993., 21. lpp. [3] OV L 323, 24.12.1969., 1. lpp. [4] OV L 323, 24.12.1969., 3. lpp. [5] OV L 26, 31.1.1977., 20. lpp. [6] OV L 180, 14.7.1980., 30. lpp. [7] OV L 376, 31.12.1991., 29. lpp. -------------------------------------------------- I PIELIKUMS NOSACĪJUMI, KURIEM JĀATBILST KOPIENAS BĀZES SĒKLAS KARTUPEĻU KATEGORIJU IZCELSMES MATERIĀLAM 1. Ja izmanto mikropavairošanas metodes, ieskaitot meristēmu metodi: 1.1. Mātes bumbulis ir brīvs no šādiem kaitīgiem organismiem: a) Erwinia carotovora var. atroseptica; b) Erwinia chrysanthemi; c) kartupeļu lapu ritināšanās vīruss; d) kartupeļu vīruss A; e) kartupeļu vīruss M; f) kartupeļu vīruss S; g) kartupeļu vīruss X; h) kartupeļu vīruss Y. Atbilstību minētajām prasībām nosaka, veicot oficiālas pārbaudes vai pārbaudes, ko veic oficiālā uzraudzībā saskaņā ar atbilstīgām metodēm; 1.2. Materiāls, ko iegūst no mātes bumbuļa un pavairo in vitro, atbilst iepriekš minētā 1.1. punkta nosacījumiem. Tomēr šādā gadījumā nepiemēro noteikumus par obligātām oficiālām pārbaudēm vai pārbaudēm, ko veic oficiālā uzraudzībā. 2. Ja izmanto klonu selekcijas metodi, izejas augs un no tā tieši iegūtie bumbuļi: 2.1. Ir brīvi no 1.1. punktā uzskaitītajiem kaitīgajiem organismiem. Atbilstību prasībām, kas ir c) līdz h) apakšpunktā, nosaka, veicot oficiālas pārbaudes vai pārbaudes oficiālā uzraudzībā saskaņā ar atbilstīgām metodēm; 2.2. Ir iegūti no tādām kultūrām, kas atbilst 3.punkta prasībām. 3. Kultūras atbilst šādiem nosacījumiem: 3.1. Ir audzētas tādā zemē, kur vismaz trīs gadus nav audzēti kartupeļi; 3.2. Ir izolētas no zemāka statusa kultūrām ar atbilstīgu izolācijas attālumu. Atbilstību šai prasībai pārbauda oficiālās pārbaudēs uz vietas; 3.3. Attiecībā uz melnkāju: a) ir brīvas no melnkājas, ja attiecīgo kartupeļu kategorija ir "EEK 1. kategorija"; b) tās var saturēt ne vairāk kā 0,25 % augu, ko skārusi melnkāja, ja attiecīgo kartupeļu kategorija ir "EEK 2. kategorija" vai "EEK 3. kategorija". Atbilstību šai prasībai pārbauda oficiālās pārbaudēs uz vietas; 3.4. Tajās nav vairāk par 0,1 % tādu augu, kuri izrāda vīrusu infekcijas pazīmes. Atbilstību šai prasībai pārbauda oficiālās pārbaudēs uz vietas, un, ja rodas šaubas, to papildina ar lapu pārbaudēm laboratorijā saskaņā ar atbilstīgām metodēm; 3.5. Veic vismaz divas oficiālas pārbaudes uz vietas, ja tas ir paredzēts; 3.6. Tās pakļauj cik vien iespējams mazam maksimālajam pavairošanas reižu skaitam, ievērojot ražošanas apstākļus. -------------------------------------------------- II PIELIKUMS PAPILDU VAI STINGRĀKI NOSACĪJUMI, KURIEM JĀATBILST KOPIENAS BĀZES SĒKLAS KARTUPEĻU KATEGORIJU KULTŪRAI UN PARTIJĀM 1. "EEK 1. kategorija". 1.1. Kultūra atbilst šādiem nosacījumiem: 1.1.1. To audzē zemē, kurā vismaz trīs gadus nav audzēti kartupeļi; 1.1.2. Tā ir brīva no melnkājas skartiem augiem. Atbilstību šai prasībai pārbauda oficiālās pārbaudēs uz vietas. 1.1.3. Tajā nav vairāk par 0,5 % tādu augu, kuriem ir vīrusu infekcijas pazīmes. Atbilstību šai prasībai pārbauda oficiālās pārbaudēs uz vietas, un, ja rodas šaubas, to papildina ar lapu pārbaudēm laboratorijā saskaņā ar atbilstīgām metodēm; 1.1.4. Veic vismaz divas oficiālas pārbaudes uz vietas, ja paredzēts tās veikt; 1.1.5. Tās pakļauj cik vien iespējams mazam maksimālajam atražošanas reižu skaitam, ievērojot ražošanas apstākļus. 1.2. Partijas: 1.2.1. Nesatur vairāk kā 1 % pēc svara zemes un svešas izcelsmes vielu. Atbilstību šai prasībai pārbauda oficiālās pārbaudēs; 1.2.2. Nesatur vairāk kā 0,5 % pēc svara bumbuļu, kas inficēti ar sauso vai slapjo puvi. Atbilstību šai prasībai pārbauda oficiālās pārbaudēs. 2. "EEK 2. kategorija". Piemēro 1. punkta nosacījumus, izņemot 1.1.2. punktu. Standarts attiecībā uz melnkāju ir ne vairāk kā 0,5 % inficētu augu. 3. "EEK 3. kategorija". Piemēro 1. punkta nosacījumus, izņemot 1.1.2. un 1.1.3.punktu. Standarts attiecībā uz melnkāju ir ne vairāk kā 1 % inficētu augu. Standarts attiecībā uz vīrusu infekcijām ir ne vairāk kā 1 % augu, kas izrāda vīrusu infekcijas pazīmes. --------------------------------------------------